**ԱՄՓՈՓԱԹԵՐԹ**

**«ՀԱՅԱՍՏԱՆԻ ԷԼԵԿՏՐԱԿԱՆ ՑԱՆՑԵՐ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ 100 ՏՈԿՈՍ ԲԱԺՆԵՏՈՄՍԵՐԻ ԳՐԱՎԱԴՐՄԱՆ ԳՈՐԾԱՐՔՆԵՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն | 16.08.2021թ. |
| № 01/11-1/13023-2021 |
| Որոշման նախագծի վերաբերյալ դիտողություններ և առաջարկություններ չունեն: | Ընդունվել է ի գիտություն: |
| 2. ՀՀ արդարադատության նախարարություն | 17.08.2021թ. |
| № /27.3/25303-2021 |
| 1.««Հայաստանի էլեկտրական ցանցեր» փակ բաժնետիրական ընկերության 100 տոկոս բաժնետոմսերի գրավադրման գործարքներին համաձայնություն տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում նախատեսվում է, որ գնորդը չպետք է «Հայաստանի էլեկտրական ցանցեր» փակ բաժնետիրական ընկերության **67 տոկոս բաժնետոմսերը** ծանրաբեռնի կամ օտարի՝ առանց նախօրոք ստանալու Հայաստանի Հանրապետության կառավարության և Հայաստանի Հանրապետության հանրային ծառայությունները կարգավորող հանձնաժողովի գրավոր համաձայնությունը, մինչդեռ Հավելվածների 1-ին կետերի ա. ենթակետերով նախատեսվում է **բացառել բաժնետոմսերի** նկատմամբ սեփականության իրավունքի փոխանցումը: Հաշվի առնելով նշված անհամապատասխանությունը՝ առաջարկում են կարգավորումները համապատասխանեցնել միմյանց: | Ընդունվել է։  2002 թվականի օգոստոսի 26-ին «Միդլենդ Ռեսուրսիս Հոլդինգ Լիմիթեդ» ընկերության և Հայաստանի Հանրապետության կառավարության միջև կնքված` «Հայաստանի էլեկտրական ցանցեր» փակ բաժնետիրական ընկերության բաժնետոմսերի վաճառքի պայմանագրի (այսուհետ՝ Պայմանագիր) 6.2 կետով սահմանվել է, որ Ընկերության **67 տոկոս** բաժնետոմսերի գրավով ծանրաբեռնման դեպքում նախապես անհրաժեշտ է  Կառավարության և Հանձնաժողովի համաձայնությունները։  Այս դեպքում առաջանում է Նախագծի ընդունման անհրաժեշտությունը, քանի որ գրավով ծանրաբեռնվում է **100 տոկոս** բաժնետոմսերը:  Տարընկալումը կանխելու համար Նախագծի նախաբանում հստակեցվել է վերը նշված կարգավորման աղբյուրը՝ այն է, Պայմանագրի 6.2 կետը:  Մյուս կողմից, Նախագծի հավելվածների «ա» ենթակետերով սահմանվում են այլ բնույթի՝ հետագայում առաջացող հնարավոր հարաբերությունների կարգավորումը, որի համաձայն, եթե գրավադրված բաժնետոմսերի նկատմամբ տարածվի բռնագանձում, ապա այդ դեպքում ևս անհրաժեշտ է լինելու Կառավարության և Հանձնաժողովի համաձայնությունները։ |
| 2.Նախագծի վերնագիրն է «Հայաստանի էլեկտրական ցանցեր» փակ բաժնետիրական ընկերության 100 տոկոս բաժնետոմսերի **գրավադրման գործարքներին համաձայնություն տալու մասին**», Նախագծի 1-ին և 2-րդ կետերով նախատեսվում է **հաստատել գրավադրման պայմանների համաձայնությունը**, իսկ Նախագծի 1-ին և 2-րդ կետերով հաստատվող հավելվածներով (այսուհետ՝ Հավելվածներ) **համաձայնություն է տրվում գրավադրման գործարքին** և նշվում, թե ինչ պայմաններով: Նշվածը հաշվի առնելով՝ առաջարկում են կարգավորումները համապատասխանեցնել միմյանց: | Ընդունվել է։  Նախագծի 1–ին և 2–րդ կետերում սահմանվել է «գրավադրման գործարքի համաձայնությունը» հասկացությունը, որն արդեն իսկ համապատասխանում է Նախագծի վերնագրին և Նախագծի հավելվածներով սահմանված հասկացություններին։ |
| 3. Հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 5-րդ մասը, համաձայն որի՝  ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: **Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով**՝ անհրաժեշտ է Հավելվածների համարակալումը վերանայել: | Ընդունվել է։ |
| 3. ՀՀ էկոնոմիկայի նախարարություն | |  | | --- | | 19․08․2021թ․ | | № 01/12043-2021 | |
| Որոշման նախագծի վերաբերյալ դիտողություններ և առաջարկություններ չունեն։ | Ընդունվել է  ի գիտություն: |
| 4. ՀՀ հանրային ծառայությունները կարգավորող հանձնաժողով | 17.08.2021թ. |
| № ԳԲ/34.1-Մ2-2/2801-2021 |
| Որոշման նախագծի վերաբերյալ առարկություններ և առաջարկություններ չունեն: | Ընդունվել է ի գիտություն: |
| 5. ՀՀ կենտրոնական բանկ | 17.08.2021թ. |
| № 15-07/000623-21 |
| Նախագծի վերաբերյալ հայտնում են հետևյալը.  Հայաստանի Հանրապետության կենտրոնական բանկը նախկինում հայտնել է իր դիրքորոշումն առ այն, որ «Հայաստանի էլեկտրական ցանցեր» ՓԲԸ-ն, որպես խոշոր ենթակառուցվածքային ընկերություն, կապիտալի շուկայում պոտենցիալ թողարկողներից մեկն է և ունի իրական հնարավորություններ կապիտալի շուկայում երկարաժամկետ և էժան ռեսուրսների ներգրավման համար: Ֆինանսավորման այդ եղանակը ոչ միայն չի բացառում միջազգային ֆինանսական կառույցների կողմից իրականացվող ներդրումները, այլև ընդլայնում է ներդրողների շրջանակը՝ ներառելով հասարակությանը և այլ ինստիտուցիոնալ ներդրողների, ի դեմս կենսաթոշակային ֆոնդերի: Այս հանգամանքը հաշվի առնելով է ՀՀ կառավարությունը իր 16.07.2020թ. թիվ 1202-Լ որոշմամբ հաստատված «Կապիտալի շուկայի զարգացման ծրագրով» նախատեսել միջոցառումներ խոշոր ենթակառուցվածքային ընկերությունների կողմից կապիտալի շուկայի միջոցով ներդրումների ներգրավմանն աջակցելու, օրենսդրական խոչընդոտների վերացնելու ուղղությամբ։ Կապիտալի շուկայի զարգացման ուղղությամբ նաև երկարաժամկետ ծրագրեր են իրականացվում միջազգային ֆինանսական կառույցների, այդ թվում՝ Ասիական զարգացման բանկի, Վերակառուցման և Զարգացման Եվրոպական Բանկի հետ:  Այնուամենայնիվ՝ հաշվի առնելով, որ գրությամբ նշված վարկային պայմանագրերն արդեն իսկ կնքվել են և վերջիններիս չեղարկումը կարող է բացասական ազդեցություն ունենալ կազմակերպության ֆինանսական հոսքերի և հաշվեկշռի վրա, առարկություն չեն ներկայացնում ներկայացված որոշման նախագծի վերաբերյալ:  Բացի այդ, կարծում են, որ կազմակերպությունը դեռևս ներուժ ունի ակտիվ վարքագիծ դրսևորել ֆինանսական շուկաներում: Կազմակերպության ղեկավարության հետ քննարկման արդյունքում պայմանավորվածություն են ձեռք բերել և կազմակերպությունը հայտնել է հայաստանյան շուկայում թողարկումներ իրականացնելու և Հայաստանի Հանրապետության կենտրոնական բանկի հետ համագործակցելու պատրաստակամություն:  Առաջարկում են կազմակերպության և ՀՀ կառավարության հարաբերություններում և ՀՀ կառավարության դիրքորոշման մեջ արձանագրել վերը նշված պայմանավորվածությունը: | Ընդունվել է ի գիտություն: |
| 6. ՀՀ պետական եկամուտների կոմիտե | 17.08.2021թ. |
| № 01/3-3/50809-2021 |
| Որոշման նախագծի վերաբերյալ առաջարկություններ չունեն: | Ընդունվել է ի գիտություն: |